Regionálne kultúrne centrum v Prievidzi, Záhradnícka ul. 19
CINEAMA TRENČIANSKEHO KRAJA 2010
					    PROPOZÍCIE
6. ročníka krajskej postupovej súťaže amatérskej filmovej tvorby a videotvorby
Trenčianskeho kraja

A. Základné údaje
Vyhlasovateľom a odborným garantom krajskej postupovej súťaže je z poverenia Národného osvetového centra a Trenčianskeho samosprávneho kraja Regionálne kultúrne centrum v Prievidzi.

Spoluorganizátor:  Regionálna televízia Prievidza
			
Základná charakteristika
CINEAMA 2010 je druhým stupňom celoštátnej postupovej súťaže a prehliadky amatérskej filmovej tvorby. Súťaž nie je tematicky vymedzená. Koná sa každoročne. 

Poslanie
Hlavným poslaním súťaže bude vytvoriť podmienky na zhodnotenie, prezentáciu filmovej tvorby a videotvorby v Trenčianskom kraji, oboznámiť sa s tvorbou autorov rôzneho tematického, žánrového zamerania a technického spracovania; vytvoriť podmienky na stretnutie autorov s odborníkmi na film, umožniť im vypočuť si odbornú analýzu ich súťažného filmu na rozborovom seminári a sprostredkovať účasť na kolektívnej alebo individuálnej odbornej konzultácii. Podujatie pozostáva z prezentačnej a vzdelávacej časti. Prezentačnú časť tvoria projekcie súťažných a nesúťažných filmov a vzdelávaciu časť tvoria rozborový seminár a konzultácie. 

B. Kategorizácia účastníkov
Súťaž je trojstupňová a môže sa jej zúčastniť každý filmový amatér, občan SR. Súťaž sa člení podľa vekových, vzdelanostných a žánrových kritérií. Každý súťažiaci môže svoje diela prihlásiť do jednotlivých kategórií.
• skupiny súťažiacich – účastník môže súťažiť: 
v skupine A – amatéri – autori nad 25 rokov
v skupine B – deti a mládež (do 18 rokov)
v skupine C – autori do 25 rokov
v skupine D – poslucháči vysokých filmových škôl 

Skupina A súťaží v kategóriách: dokument, reportáž, experiment, hraný film, animovaný film, videoklip
Skupina B súťaží bez rozlíšenia kategórie
Skupina C súťaží bez rozlíšenia kategórie
Skupina D súťaží bez rozlíšenia kategórie

• autori zo všetkých skupín môžu súťažiť v kategórii zvučka súťaže CINEAMA, zvučka pre súťaž UNICA – ide o obrazovo-zvukovú zvučku do 30 sekúnd. Víťazná zvučka sa so súhlasom autora bude používať pre ďalšie ročníky CINEAMA alebo UNICA
• do súťaže je možné zaslať len práce, ktoré sa nezúčastnili žiadneho ročníka tejto súťaže
• zaradenie do skupiny a kategórie označujú autori na prihláške a potvrdzujú svojím podpisom                           
• odporúčaná dĺžka súťažných snímok je maximálne do 20 minút. Výnimku môže udeliť porota.

Tematická kategória: v intenciách pokynov MK SR a MSVR SR a v rámci Európskeho roka boja proti chudobe a sociálnemu vylúčeniu 2010 vyhlasuje NOC samostatnú súťažnú kategóriu pre filmy zobrazujúce túto problematiku. Platia pre ňu všetky technické podmienky ako pre iné kategórie. Zúčastniť sa jej môžu autori všetkých vekových a vzdelanostných skupín.  

Organizačné zabezpečenie a riadenie súťaže
Súťaž je organizovaná na niekoľkých stupňoch. Každý autor prihlasuje svoje diela do základného regionálneho stupňa súťaže podľa svojho bydliska. Regionálne a krajské stupne súťaže organizačne a finančne zabezpečujú príslušné kultúrno-osvetové zariadenia. Vyhlasujú termíny a podmienky súťaže na úrovni regiónov a krajov. Ak sa v niektorom regióne neuskutoční základný stupeň súťaže, môže autor zaslať práce so súhlasom organizátora do iného regiónu, než do ktorého patrí. Krajské stupne súťaže sa doteraz uskutočnili každoročne vo všetkých ôsmich krajoch Slovenska. Príslušné VÚC (vyšší územný celok) poveruje realizáciou podujatia – krajského stupňa súťaže CINEAMA jednotlivé vybrané regionálne osvetové strediská. Z krajskej súťaže postupujú ocenené a krajskou porotou odporučené práce do predvýberu celoštátneho stupňa súťaže. 

Finančné zabezpečenie
Regionálne a krajské stupne súťaže a  prehliadky filmov finančne zabezpečujú príslušné kultúrno-osvetové zariadenia a vyššie územné celky zo svojho rozpočtu a z grantového systému MK SR. Celoštátny stupeň súťaže CINEAMA je financovaný z rozpočtu NOC, z grantového systému MK SR, z rozpočtu spoluusporiadateľov a sponzorov.

Spôsob hodnotenia
Jednotlivé diela prihlásené do regionálneho stupňa súťaže a postupujúce do krajského stupňa súťaže hodnotia poroty menované príslušnými kultúrno-osvetovými zariadeniami a vyššími územnými celkami. Poroty sú zväčša trojčlenné a pozostávajú z odborníkov z radov aktívnych filmových tvorcov a pedagógov odborných škôl. Poroty nižších stupňov súťaže navrhujú ocenené a niektoré umelecky hodnotné a technicky kvalitné diela na postup do vyššieho stupňa súťaže. Pred celoštátnym stupňom súťaže sa uskutoční ešte predvýber, zabezpečujúci primeraný počet a kvalitu  filmov prezentovaných v celoštátnom stupni súťaže. Diela, ktoré postúpia do celoštátneho stupňa súťaže a prešli predvýberom, hodnotí päťčlenná porota menovaná generálnym riaditeľom NOC. 

Práva a povinnosti súťažiacich
Každý autor je povinný čitateľne označiť svoje súťažné filmy všetkými potrebnými údajmi: meno, priezvisko, presná adresa, e-mail, vek autora, názov filmu, žáner, rok vzniku, kategória. V opačnom prípade nebudú filmy do súťaže prijaté. K zaslaným prácam treba priložiť vyplnený vstupný formulár a uvedené údaje potvrdiť podpisom. Ukážky alebo fotografie z jednotlivých súťažných filmov môže organizátor so súhlasom autora použiť na propagáciu podujatia bez nároku na honorár. Každý autor má právo byť včas informovaný organizátorom príslušného stupňa súťaže o výsledkoch súťaže. Ak je to uvedené v podmienkach jednotlivých stupňov súťaže, má tiež právo na bezplatné získanie jedného výtlačku Spravodajcu súťaže. 

C. Termíny uzávierky a súťaže
Súťažné práce do krajského kola Trenčianskeho kraja kola treba zaslať alebo priniesť osobne najneskôr do 22. 3. 2010
na adresu
Regionálne kultúrne centrum v Prievidzi
Záhradnícka 19, 971 01 Prievidza 

Informácie: Peter Cagáň tel. 046/5121813, e-mail: rkc@rkc.tsk.sk 

Súťažná prehliadka sa uskutoční  vo štvrtok 25. 3. 2010 o 16:00 v RKC Prievidza 
(Záhradnícka ul. 19, v novovybudovanej viacúčelovej sále)	

D.
Záverečné ustanovenia
1.	Realizátori súťaže si vyhradzujú právo pri propagácii podujatia publikovať jednotlivé ukážky zo súťažných filmov a videí bez nároku autora na honorár.
2.	Súťažné snímky sa prítomným autorom vrátia ihneď po skončení podujatia, neprítomným najneskôr do 21 dní od skončenia podujatia. Práce postupujúce na celoštátnu prehliadku budú autorom vrátené až po skončení celoštátnej prehliadky.  

Kontakt
Regionálne kultúrne centrum						
Ing. Peter Cagáň          						           
Záhradnícka ul. 19, 971 01 Prievidza			 
Tel.  0905 318 996,  046/ 542 71 48      				
Fax: 046/54 226 40						           
e-mail: rkc@rkc.tsk.sk					

Informácie o celoštátnom kole súťaže:
www.uaut.nocka.sk			 
www.amatfilm.sk

Krajská súťažná prehliadka amatérskej tvorby a videotvorby 
Trenčianskeho kraja
25. marec 2010
PRIEVIDZA

PRIHLÁŠKA FILMU / VIDEA
Názov filmu/videa:

Formát:     DVD     miniDV
Zvuk:         mono         stereo                  
Dĺžka:                  			Rok výroby:
Meno autora:
Adresa a PSČ:
Dátum narodenia:                   Telefón:		     e-mail:
Skupiny:   A - amatér 
kategória: dokument, reportáž, experiment, hraný film, 
animovaný film, videoklip
	         B - deti a mládež do 18 rokov
	         C – autori do 25 rokov
	         D - študenti filmových škôl

(Hodiace sa zakrúžkujte)

Vyhlasujem, že som tento film/video vytvoril(a) v amatérskych podmienkach (pri skupine A).

Stručný obsah (charakteristika) filmu/videa:

Obsah:

Dátum:					Podpis: